Alfred Tanimäe

Alfred Johannes Tanimäe (a-ni 1935 Alfred Johannes Tanilov; 16. juuni 1914 Tartu – 5. veebruar 2009 Tartu) oli eesti üliõpilastegelane ja väliseesti (Austraalia) majandustegelane.

Elu
Tanimäe lõpetas 1933. aastal Tartu Linna Poeglaste Gümnaasiumi. Ta õppis Tartu Ülikoolis matemaatikat 1934–1940 ja majandust 1942–1944, kuid mõlemad stuudiumid jäid lõpetamata. Teenis 7. Jalaväerügemendis (lipnik, 1935). Ta oli 1939–1940 ajakirja Tänapäev ärijuht. Ta osales Teises maailmasõjas Saksa sõjaväes 1944. aastal. 

Ta põgenes 1944. aastal Saksamaale ja läks sealt 1949. aastal Austraaliasse. 

Ta töötas Austraalias mitme ettevõtte finants- ja tegevdirektorina.Tiina Talvik – 65. Kliinikumi Leht, aprill 2003

1964. aastal valiti Tanimäe Austraalia Eesti Seltside Liidu esimeheks.

1995. aastal pöördus tagasi Eestisse ja elas Tartus.

Organisatsioonid
Astus 1934. aasta sügissemestril Eesti Üliõpilaste Seltsi (EÜS) ja oli 1938. aasta sügissemestril selle esimees. Oli 1938–1939 Üliõpilasseltside Liidu esimees.Auvilistlased Eesti Üliõpilaste Selts

Valiti 3. detsembril 2005 EÜS-i auvilistlaseks.

Tunnustus
2001 Valgetähe IV klassi teenetemärk, tegevuse eest eestluse säilitamisel võõrsilAlfred Tanimäe Teenetemärkide kavalerid

Isiklikku
Tema tütar oli pediaater ja arstiteadlane Tiina Talvik.

Viited

Kategooria:7. Jalaväerügemendi koosseis
Kategooria:Eesti sõjaväelased Saksa sõjaväes Teises maailmasõjas
Kategooria:Eesti Üliõpilaste Seltsi auvilistlased
Kategooria:Valgetähe IV klassi teenetemärgi kavalerid
Kategooria:Eestlased Austraalias
Kategooria:Sündinud 1914
Kategooria:Surnud 2009